Fikirini
Language: Swahili | Genre: Creative_writing

FIKIRINI 
Mimi binafsi nilizaliwa katika famlia ambayo ilijaa ukata uliokithiri mipaka. Baba alikuwa akifanya kazi kama bawabu katika shule jirani ya Bidii. Mama naye alikuwa akafanya vibarua katika mashamba ya wakwasi. Ilikuwa kazi za bora mkono uendo kinywani. Madhila tuliyoyapata hayakuweza kuelezeka hata kwa chapisho la kurasa elfu. 
Tulikuwa familia ya watoto sita bila baba na mama. Hakuna hata mmoja wetu aliyediriki kuliona lango la shule. Fikira wewe, ikiwa chakula kilikuwa balaa, tungetoa wapi karo ya kulipa shuleni? Aushi yetu ilijaa dhiki tele na mara baba akaanza kuonekana mdhaifu. Ghafla bin vu, bila jicho la kupepesa, 
abu alipiga dunia teke. Nilishikwa na jitimai si jitimai. Majonzi si majonzi. Nilijawa na uzito usiolezeka moyoni, lakini yakija yapokee na lisilo budi hubidi. Nilipiga moyo konde huku nikijipa moyo kuwa kalamu ya Mungu haina makosa. 
Baada ya siku ayami, nina aliyeonekana mchangamfu na mwenye bashasha siku za mwanzo, alianza kuonekana mnyonge pia. Haikuwa ibra kumpata mama akilia ama mwenye mawazo tele. Hili lilitutia kiwewe lakini tulijikaza kisabuni huku tukiamini kuwa Mungu hamwachi mmja wake. Tulianza kukosa tumaini mama alipoanza kunyong'onyea zaidi. Kabla ya majuma mawali, mama alimfuata mumewe kuko huko ahera. Yalinifika ya kunifika Sikuamini tulibaki yatima, lakini lisilo budi hubidi na hakuna kapa lisilo na usubi. 

Mimi kama kitinda mimba, nilipatwa na madhila si haba. Umbu zangu walitoka na kujitafutia cha kutia tumboni huku mimi nikabaki nyumbani. Kweli mnyonge hana lake na dau la mnyonge haliendi joshi. Niliamua kukubali kashfa hii ya uhawinde na kujikabili kwa ulimwengu na malimwengu. Niliondoka nyumbani huku sijui niendako. Nilihamia katika mtaa wa bora uhai jijini ili kujaribu maisha. 
Siku moja, tulipokuwa katika shughuli zetu za uporaji mali katika jumba flani pasi na kujua kuwa siku yetu ya arubaini ilikuwa imewadia, kulitakea mtafaruku fulani kati ya polisi na marafiki zangu waliopatikana. Kwa nyota ya jaha, nilifanikiwa kukwepa mtego huu. Wawili kati yao walipokelewa kwa mitutu ya bunduki huku wakigaragara chini kwa uchungu. Mauko ya waja hawa yalinitumausha mno na nikakata kauli kutorejea tena kwenye genge hili kwani aliyeumwa na nyoka akiona ukoko hushtuka. 
Nilimwomba Mterehemezi anijalie sku ambayo ningebadilisha maisha yangu na ya umbu zangu. 

Baada ya siku ayami, alitokea mja mwenye utu ambaye alikuja kwa msaada wetu. Alikuwa mja wa Mungu ambaye alitaka kutuondoa kabisa kwenye kadhia hii. Alituahidi kutupeleka katika shule ya Jiinue ambapo tungefadhiliwa na shirika la imani. Tulipata usajili na hatimaye tukajiunga na wanafunzi wenzetu mayatima. Tulipigana pambaja na kujipa moyo huku tukiahidi kusaidiana kwa hali na mali. 

Nilitia bidii za mchwa shuleni humo na kwa kuwa jitihada huvuta heri, niliibuka mwanafunzi wa kwanza kwenye mtihani  wa kitaifa. Nilipelekwa katika shule ya msingi ya Jitihada ambapo wembe ulikuwa ni ule ule. Hatimaye nilifanikiwa maishani na kuajiriwa katika kampuni fulani ya kiserikali kama mhazili Niliwatafuta ndugu zangu na tukaanza kuyajenga maisha yetu upya. Ingawa maisha yalibadilika, tulikuwa na majonzi kwani mavi ya kale hayaachi kunuka na mwenye kovu usidhani kapona.  

Tulikata shauri kuyazika yaliyopita kwani tuliamini kuwa yaliyopita si ndwele. Tulipanga kujenga jumba jipya pamoja na kufyeka vifusi vya makaburi ya wazazi wetu. Baada ya miaka hii yote yenye maudhi na mateso, hatimaye tuliibuka magwiji. Kweli, hakuna baya lisilo na zuri na Mungu si mzee mfaki.